யாக்யவல்க்கிய ஸ்மிருதி

**யாக்யவல்க்கிய ஸ்மிருதி**  (*Yajnavalkya Smriti*) (சமசுகிருதம்:*याज्ञवल्क्य स्मृति*) என்பது சமஸ்கிருத மொழியில்  யாக்யவல்க்கியரால் இயற்றப்பட்டது. இது இந்து சமய தர்மசாத்திரங்களில் ஒன்றாகும். இது மனுஸ்மிருதியை விட தாரளமானது மற்றும் மனிதாபிமானம் கொண்டது. 

பல *தர்மம்*/'கர்மம்* (செயல்முறை) தொடர்பான நூல்களில் ஒன்றாகும். இது [[கிபி]] 3 மற்றும் 5ம் நூற்றாண்டுகளுக்கு இடையில் எழுதப்பட்டது எனக்கருதப்படுகிறது. மேலும் இது தர்மசாஸ்திர மரபைச் சேர்ந்தது.  [[மனுதரும சாத்திரம்|மனுஸ்மிருதிக்குப்]] பிறகு இந்த உரை இயற்றப்பட்டது. அதைப் போலவே [[நாரத ஸ்மிருதி]]யும் கவிதை நடையில் இயற்றப்பட்டுள்ளது.  யாக்ஞவல்கிய ஸ்மிருதியில் உள்ள சட்டக் கோட்பாடுகள் ஆசார-காண்டம் (வழக்கங்கள்), வியாவகார-காண்டம் (நீதித்துறை செயல்முறை) மற்றும் பிரயசித்த-காண்டம் (குற்றம் மற்றும் தண்டனை, தவம்) ஆகிய மூன்று புத்தகங்களில் வழங்கப்பட்டுள்ளன.

இது மனுஸ்மிருதியை விட இடைக்கால இந்தியாவின் நீதித்துறை நடைமுறையில் அதிக தாக்கத்தை ஏற்படுத்தியது. இது பண்டைய இந்தியாவிலும், [[மத்தியகால இந்தியா]]விலும்,  [[பிரித்தானிய இந்தியா]]வின் ஆட்சியின் போதும் சட்ட செயல்முறை பற்றிய ஆய்வுகளில் செல்வாக்கு செலுத்தியது. இதன் முதல் மொழிபெயர்ப்பு 1849ல் ஜெர்மன் மொழியில் வெளியிடப்பட்டது.  இந்த உரை மனுஸ்மிருதியிலிருந்து சட்டக் கோட்பாடுகளில் உள்ள வேறுபாடுகளுக்காகவும், மிகவும் தாராளமயமாகவும், மனிதாபிமானமாகவும் இருப்பதற்காகவும், சான்றுகள் மற்றும் சட்ட ஆவணங்களின் நியாயத்தன்மை பற்றிய விரிவான விவாதங்களுக்காகவும் குறிப்பிடத்தக்கது.
==நூலாசிரியர்==


[[உபநிடதம்|உபநிடதங்களில்]] கூறப்படும், [[மிதிலை]] பகுதியில்  வாழ்ந்த [[யாக்யவல்க்கியர்|யாக்யவல்கிய]] முனிவரால் இந்நூல் இயற்றப்பட்டது.

==அமைப்பு==
யாக்யவல்க்கிய ஸ்மிருதி பாரம்பரிய சமஸ்கிருத மொழியில் உள்ளது. இது மூன்று தொகுதிகளாகப் பிரிக்கப்பட்டுள்ளது. அவைகள்:ஆச்சார-காண்டம் (368 வசனங்கள்), வியவகார-காண்டம் (307 வசனங்கள்) மற்றும் பிரயசித்த-காண்டம் (335 வசனங்கள்). யாக்ஞவல்க்ய ஸ்மிருதி மொத்தம் 1,010 ஸ்லோகங்களைக் (வசனங்கள்) கொண்டுள்ளது. 

இந்நூல் 13 அத்தியாயங்களைக் கொண்டுள்ளது. அவைகள் பின்வருமாறு:
* அத்தியாயம் I - முன்னுரை........  1 முதல் 9 சுலோகங்கள்
* அத்தியாயம் II - [[பிரம்மச்சர்யம்|பிரம்மச்சாரி]] ... ... ... 10 - 50 சுலோகங்கள்
* அத்தியாயம் III - திருமணம்... ... ... ... 51—89 சுலோகங்கள்
*அத்தியாயம்  IV [[வர்ணம் (இந்து சமயம்)|வர்ணம்]]-ஜாதி ... ... ... 90—96 சுலோகங்கள்
* அத்தியாயம் V -[[கிரகஸ்தம்]].. ... ... 97—128 சுலோகங்கள்
* அத்தியாயம் VI - [[சனாதன தர்மம்]] ... ... 129—166 சுலோகங்கள்
*அத்தியாயம் VII - உணவு... ... ... ... 167—181 சுலோகங்கள்
* அத்தியாயம் VTII - பொருட்களை சுத்தி செய்தல்.. ... 182—197 சுலோகங்கள்
* அத்தியாயம் IX - [[தானம்]]... ... ... 198—216 சுலோகங்கள்
*அத்தியாயம் X - [[சிராத்தம்]] . ... ... ... 217—270 சுலோகங்கள்
* அத்தியாயம்  XI கணபதி வழிபாடு ... ... ... 271—294 சுலோகங்கள்
* அத்தியாயம்  XII கிரக சாந்தி  ... ... ... 295—308 சுலோகங்கள் 
*அத்தியாயம் XIII - இராஜ தருமம்... ... ... 309—368 சுலோகங்கள்

*இராபர்ட் லிங்கட்டின்* கூற்றுப்படி மனுஸ்மிருதியில் காணப்படும் கவிதை "இலக்கிய அழகு"க்கு பதிலாக முறையான, தெளிவான மற்றும் சுருக்கமானதாக யாக்கியவல்கிய ஸ்மிருதி உள்ளது எனக்கூறுகிறார்.

[[தர்மசாத்திரங்கள்|தர்மசாஸ்திர]] வகையைச் சேர்ந்த மற்ற நூல்களைப் போலவே, மேற்கத்திய மொழிகளில் புரிந்து கொள்ளப்படுவது போல், ஒரு சட்ட புத்தகத்தை விட [[தருமம்]] பற்றிய ஒரு அறிவார்ந்த பாரம்பரியம் என்று *லுடோ ரோச்சர்* கூறுகிறார்.  இதற்கு நேர்மாறாக, இந்த உரை சட்ட தத்துவத்தை முன்வைப்பதற்கும், முந்தைய தர்மம் தொடர்பான நூல்களில் காணப்படும் தர்ம ஊகங்களிலிருந்து ஒரு மாற்றத்திற்கும் நெருக்கமாக இருப்பதாக *ராபர்ட் லிங்கட்* கூறுகிறார்.

==ஆதாரங்கள்==
சுருக்கமான பாணிக்கு பெயர் பெற்ற [[யாக்யவல்க்கியர்|யாக்ஞவல்கியர்]], இந்நூலின் உரைக்கு [[மனுதரும சாத்திரம்|மனுஸ்மிருதி]] மற்றும் [[சாணக்கியர்|கௌடில்யரின்]] [[அர்த்தசாஸ்திரம்|அர்த்தசாஸ்திரத்திலிருந்து]] பெரிதும் எடுத்துக் கொண்டார்.  [[சரக சம்ஹிதை]] போன்ற மருத்துவ நூல்களிலிருந்து எடுக்கப்பட்ட கருவியல் மற்றும் உடற்கூறியல் பற்றி விவாதிக்கும் பிரிவுகளை இந்த உரை கொண்டுள்ளது. இசை மற்றும் யோகம், தியானம் பற்றிய சுருக்கமான பகுதிகளும் இதில் உள்ளன. 
==உள்ளடக்கம்==
[[மிதிலை]] முனிவர்கள் [[யாக்யவல்க்கியர்|யாக்ஞவல்கியரை]] அணுகி தர்மத்தைக் கற்பிக்கச் சொல்லும் ஒரு சட்டக் கதையாக இந்த உரை அமைக்கப்பட்டுள்ளது. இந்த உரை பண்டைய தர்ம அறிஞர்களைப் பற்றி மரியாதையுடன் குறிப்பிடுவதன் மூலம் அதன் பதிலைத் தொடங்குகிறது. மேலும் 1.4-5 வசனங்களில் [[மனு]], [[அத்திரி]], [[விஷ்ணு]], [[ஹரிதன்]], யாக்ஞவல்கியர், உஷனர்கள், [[அங்கரிசர்|அங்கிரஸ்]], [[யமன் (இந்து மதம்)|எமன்]], [[ஆபஸ்தம்ப தர்மசூத்திரம்|ஆபதஸ்தம்பர்]]
சம்வர்த்தர், [[காத்தியாயானர்]], [[பிரகஸ்பதி]], [[பராசரர்]], வியாசர், [[கௌதமர்]] மற்றும் வசிஷ்டர் ஆகியோர் ஒரு தர்ம சாஸ்திரங்களை எழுதியுள்ளனர் எனக்கூறுகிறது. மீதமுள்ள உரை, *ஆச்சாரம்* (முறையான நடத்தை), *வியாவகாரம்* (குற்றவியல் சட்டம்) மற்றும் [[பிராயச்சித்தம்]] ஆகியவற்றின் கீழ் வழங்கப்பட்ட யாக்ஞவல்கியரின் தர்மம் குறித்த கோட்பாடுகள் ஆகும்.

யாக்ஞவல்கிய உரை தர்மத்தின் சாரமாக கொடுக்கும் செயலை (தானம்) வலியுறுத்துகிறது, மேலும்  இது யோகத்தையும், சுய உணர்வையும் (ஆத்மதர்சனம்) தர்மத்தின் மிக உயர்ந்த வடிவமாக உயர்த்துகிறது.  [[மனுதரும சாத்திரம்|மனு ஸ்மிருதி]] மற்றும் முந்தைய தர்ம நூல்களிலிருந்து செல்வாக்குமிக்க வேறுபாடுகள் கொண்டுள்ளது. அவைகள் பின்வருமாறு:
* பெண்கள் மதிக்கப்பட வேண்டும்
* பெண் தனது கணவர், சகோதரர், தந்தை, உறவினர்கள், மாமியார், மாமனார், கணவரின் தம்பி, மற்றும் பந்திகள் ஆகியோரால் ஆபரணங்கள், உடைகள் மற்றும் உணவு ஆகியவற்றால் மதிக்கப்பட வேண்டும்.— யாக்ஞவல்க்ய ஸ்மிருதி 3.82
தர்மத்தை *ஆச்சாரம்* (சரியான நடத்தை), *வியாவகாரம்* (சட்ட நடைமுறை) மற்றும் [[பிராயச்சித்தம்]] என மூன்றாக வகுத்தார்.

==விளக்க உரைகள்==
யக்ஞவல்கியர் ஸ்மிருதி பற்றிய ஐந்து இடைக்கால விளக்க உரைகள் கொண்டுள்ளது. அவைகள் *விஸ்வரூபர்* (பாலக்ரீதா), [[கிபி]] 750-1000), *விஜனேஸ்வரர்* (மிதாக்சாரர், 11 அல்லது 12 ஆம் நூற்றாண்டு), *அபரார்கர்* (அபரார்கர்-நிபந்த, 12 ஆம் நூற்றாண்டு, காஷ்மீர் பள்ளியிலிருந்து), *சூலபாணி* (தீபகாளிகா, 14 அல்லது 15 ஆம் நூற்றாண்டு) மற்றும் *மித்ரமிஸ்ரா'' (விரமித்ரோதயம், 17 ஆம் நூற்றாண்டு) ஆகியோரால் எழுதப்பட்டவை.

## செல்வாக்கு
இந்த உரையில் உள்ள சட்டக் கோட்பாடுகள் இடைக்கால இந்தியாவில் மிகவும் செல்வாக்கு செலுத்தியிருக்கலாம். ஏனெனில் அதன் பகுதிகளும் மேற்கோள்களும் இந்தியாவின் ஒவ்வொரு பகுதியிலும் பொறிக்கப்பட்டுள்ளது. மேலும் இந்த கல்வெட்டுகள் கிபி 10 முதல் 11 ஆம் நூற்றாண்டு வரையிலானவை என்று தேதியிடப்பட்டுள்ளது.  இந்த உரை பரவலாக கருத்து தெரிவிக்கப்பட்டுள்ளது. மேலும் 5 ஆம் நூற்றாண்டின் பஞ்சதந்திரம் போன்ற பிரபலமான படைப்புகளிலும் குறிப்பிடப்பட்டுள்ளது.  இந்த உரை அக்னி புராணத்தின் தற்போதைய கையெழுத்துப் பிரதிகளின் 253-258 அத்தியாயங்களிலும், கருட புராணத்தின் 93-106 அத்தியாயங்களிலும் அதிகமாக மேற்கோள் காட்டப்பட்டுள்ளது.

## இதனையும் காண்க
* தர்மசாத்திரங்கள்
* மிதாச்சாரம்
* தாயபாகம்
## மேற்கோள்கள்

பகுப்பு:இந்து தர்மசாத்திரங்கள்